पाएं अपने शहर की ताज़ा ख़बरें और फ्री ई-पेपरडाउनलोड करें
माेहकमपुरा इलाके में रहने वाले 18 वर्षीय युवक राहुल की उसी के घर में संदिग्ध हालात में मौत हो गई। पुलिस ने इस संबंध में मामला दर्ज लाश को पोस्टमार्टम के बाद परिजनों के हवाले कर दिया है। राहुल के पिता सुभाष और भाई सुनील ने पुलिस को बताया कि राहुल रोज उनके साथ दुकान पर जाता है, लेकिन बुधवार वह दुकान पर नहीं गया।
बुधवार सुबह करीब साढ़े 11 बजे राहुल ने खुद को घर के एक कमरे में बंद कर लिया। जब उन्होंने दरवाजा खोला तो अंदर वह जमीन पर पड़ा मिला। उसे अस्पताल ले जाया गया तो डॉक्टरों ने उसे मृत घोषित कर दिया। पुलिस के अनुसार मृतक मानसिक रूप से परेशान था। हालांकि मौत के कारणों का पता नहीं लग पाया है। पुलिस अफसरों का कहना है कि मौत का कारण पोस्टमार्टम रिपोर्ट में स्पष्ट होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn